Z A P I S N I K
2. sjednice Vijeća mjesnog odbora Cvjetni trg
[bookmark: _GoBack]održane 8. srpnja 2021. u prostorijama Gradske četvrti Donji grad, Trg kralja Petra Svačića 17, s početkom u 17.00 sati

Nazočni članovi Vijeća mjesnog odbora Cvjetni trg: Milena Bekić Milinović, Nebojša Gavrilov,  Dragan Hrnjak,  Nela Jantol i Matea Vučić.


Predsjednica Vijeća mjesnog odbora Cvjetni trg pozdravlja  nazočne i  konstatira da je na sjednici nazočno 4 članova Vijeća, čime su stečeni uvjeti za raspravu i pravovaljano odlučivanje.
 
Prije utvrđivanja dnevnog reda, predsjednica otvara raspravu o zapisniku 1. konstituirajuće sjednice Vijeća mjesnog odbora Cvjetni trg. Vijeće, bez primjedbi, jednoglasno prihvaća zapisnik 1. sjednice Vijeća.

Predsjednica najavljuje dopune Dnevnog reda gdje se pod točkom 1. uvrštava i Zaključak o mirovanju mandata člana Vijeća mjesnog odbora Cvjetni trg, nakon čega je prihvaćen sljedeći, dopunjeni
                                                       DNEVNI   RED
1.	Zaključak o mirovanju mandata Renate Vučić i Prisega člana Vijeća MO Cvjetni trg
2.	Dogovor o budućem radu
3.	Pitanja i prijedlozi


Ad. 1. Zaključak o mirovanju mandata Renate i prisega člana Vijeća MO Cvjetni trg
Utvrđuje se stavljanje mandata Renate Vučić u mirovanje iz osobnih razloga i početak obnašanja dužnosti zamjenice članice Vijeća s iste liste, Mateje Vučić. Matea Vučić polaže prisegu i dne 8. srpnja 2021. postaje zamjenica članice Vijeća s NL VŠO. 


ZAKLJUČAK
o Izvješću Mandatnog povjerenstva o mirovanju mandata članici Vijeća Mjesnog odbora Cvjetni trg i početku obnašanja dužnosti zamjenice članice Vijeća


I. Prima se na znanje Izvješće Mandatnog povjerenstva o mirovanju mandata članici Vijeća Mjesnog odbora Cvjetni trg i početku obnašanja dužnosti zamjenice članice Vijeća.

II. Dana 6.srpnja 2021. započinje mirovanje mandata iz osobnih razloga članici Vijeća Renati Vučić. 
Dana 08.srpnja 2021. Matea Vučić započinje s obnašanjem dužnosti zamjenice članice Vijeća.

III. Ovaj će zaključak biti objavljen na oglasnoj ploči u sjedištu Mjesnog odbora Cvjetni trg.




Ad. 2. Dogovor o budućem radu 
Kao prvo valja utvrditi redoslijed dežurstava, koja nisu obavezna, ali je preporuka da se održavaju 1x mjesečno s čime se članovi Mjesnog odbora Cvjetni trg slažu. Jednako tako, treba dogovoriti mjesto održavanja sjednica i dežurstava Mjesnog odbora Cvjetni trg, budući da prostorije MO Cvjetni trg u Prolazu sestara Baković još uvijek nisu obnovljene. Mjesnom odboru Cvjetni trg je ponuđeno nekoliko adresa, pa tako i prostorije Gradske četvrti Donji grad na Svačićevom trgu 17, kao i one MO Kralj Petar Svačić u Preradovićevoj 29. Nakon razgovora s predsjednicom MO KPS o raspoloživosti njihovih prostorija utvrdit ćemo termine dežurstava mjesnog odbora Cvjetni trg i obavijest staviti na oglasnu ploču u Prolazu SB. U međuvremenu će predsjednica MO razgovarati s predsjednikom VGČDG kako bismo doznali u kojoj fazi je postupak sanacije prostorija u Prolazu SB. Zatražit ćemo i uvid u projektnu dokumentaciju i troškovnik te pokušati dobiti informaciju iz čijih sredstava će se financirati obnova prostorija mjesnog odbora Cvjetni trg. Predsjednica još uvijek nije primila financijski plan za 2021. godinu na temelju kojeg se može vidjeti status planiranih projekata.



Ad. 3. Pitanja i prijedlozi
1.	Vijećnica s NL Vesne Škare Ožbolt koja ima primjedbu oko funkcija u Vijeću mjesnog odbora Cvjetni trg, tj. smatra da bi joj trebalo dodijeliti neku od funkcija. Predstavnici liste Možemo predlažu da ju se uvrsti kao članicu mandatnog povjerenstva, kao što je i planirano na konstituirajućoj sjednici, što će se službeno napraviti na idućoj sjednici MO.
2.	Pristup mailu MO imaju isključivo predsjednici MO. Upravo danas je stigao mail stanara iz Berislavićeve ulice kojeg zanima povratak drvoreda u tu ulicu (koji je na njenoj južnoj strani bio do 1960). Inicijativa je pokrenuta 2015. (mailu je priložena i peticija), 2016. je ponovljena i treba je ponovno aktivirati. 
3. Početkom rujna bi na oglasnu ploču MJESNI ODBOR CVJETNI TRG-a trebalo staviti obavijest o rasporedu dežurstava, načinima slanja prijedloga i sl. 
4. Na dnevnom redu je bilo i pitanje Zelenih otoka i njihove lokacije u Donjem gradu. Naime, svakodnevno je sve više zgrada koje se obnavljaju, a zbog postavljanja skela i silnog građevinskog materijala slobodnih površina za postavljanje novih kontejnera sve je manje. Komunalne službe bi trebale redovitije, prema utvrđenom rasporedu, obilaziti teren, jer Donji grad se polako pretvara u građevinsku zonu što rezultira sve većim komunalnim neredom. Komunikacija s komunalnim službama mora se općenito intenzivirati, u protivnom će na ulicama uskoro biti kaos. Mjesni odbor Cvjetni trg može ponuditi odgovarajuće rješenje i proslijediti ga VGČ na razmatranje. Rad komunalnih redara bit će i tema na koordinaciji s VGČ koja će se održati za nekoliko dana. Predsjednica MO podsjeća na inicijativu otvaranja pješačke zone od HNK do Zrinjevca, o čemu postoji dokumentacija, tj. Elaborat za uređenje pješačke zone u centru grada koji se nalazi u Gradskom uredu za prostorno uređenje i promet. Tu dokumentaciju zatražit će predsjednica preko VGČ. Udruga 1 POSTOZAGRAD je 2020. uputila javni zahtjev da im se omogući uvid u tu dokumentaciju, ali odgovor nisu primili. Treba vidjeti što je s tim elaboratom koji je bio na javnoj raspravi i na koji je komentare poslao i sindikat biciklista. Prvi korak bi bilo micanje parkirnih mjesta i taxi stajališta, a predviđa se i smanjenje površina terasa restorana na 20 % površine. Gorući problem na području našeg MO je sustavno zauzimanje javnog prostora zbog njegove komercijalizacije te buka na terasama kafića što je u nadležnosti sanitarne inspekcije.
5. Također se predlaže da se ispita mogućnost zamjene česme na Cvjetnom trgu, jer postojeća nije funkcionalna od 1995. Cvjetni trg i česma na njemu su zaštićeni autorskim pravima i za svaku promjenu/zamjenu treba dobiti odobrenje autora projekta. Predsjednica MO će o tome obavijesti predsjednika VGČ, nakon čega bi se trebalo obratiti autorima projekta uređenja Cvjetnog trga.

Sjednica je završila u 18:10

Zapisnik sastavila: Milena Bekić Milinović

KLASA: 026-02/21-002/1180
URBROJ: 251-06-11-103-21-4
Zagreb, 08. srpnja 2021.                                                                    

                                                                                                     Predsjednica Vijeća
Mjesnog odbora Cvjetni trg
                                                                 
                                                                                              Nela Jantol
                                              
